Om Vegetationen paa Høvblege. 



Af 



Carl Christensen. 



Professor C. H. Ostenfeld har i en lille Artikel i »Naturens 

 Verden« for 1918 (p. 320) først henledt Opmærksomheden paa 

 den ejendommelige Vegetation, der findes paa de saakaldte Høv- 

 blege-Bakker paa Møen. Han kaldte den et »central-europæisk 

 Plantesamfund«, der er karakteriseret ved Forekomsten af de 

 fire Arter: Linum austriacum, Onobrychis sativa, Poterium poly- 

 gamum og Reseda lutea, som man ser alle Arter, der ikke hører 

 hjemme i Nordeuropa, men er indførte eller indslæbte fra Mel- 

 lemeuropa. Under sit korte Besøg paa Bakkerne i Efteraaret 

 1917 havde Prof. Ostenfeld ikke Lejlighed til en mere indgaaende 

 Undersøgelse af Vegetationen, og da det viste sig, at denne Del 

 af Høje-Møen kun har været besøgt af faa Botanikere, og at 

 næsten intet findes om den i Litteraturen, besluttede Dansk 

 Botanisk Forening at lade sin aarlige Forsommerekskursion 1922 

 gaa til Høvblege. Deltagerne i denne Ekskursion, hvorimellem 

 jeg var, opholdt sig paa Bakkerne om Formiddagen d. 17. Juni, 

 og alle fundne Planter blev opnoterede. Da jeg skulde skrive 

 Ekskursionsberetningen, blev det mig imidlertid klart, at en 

 mere detailleret Undersøgelse var meget ønskelig, og i Selskab 

 med Hr. K. Wiinstedt besøgte jeg derfor Bakkerne igen først 

 i August 1922. Hr. Wiinstedts store Kendskab til de danske 

 Blomsterplanter var mig til stor Hjælp ved Bestemmelsen af de 

 vegetative Skud og Rosetter af de mange Arter, vi fandt; Resul- 

 tatet af vore Undersøgelser under de to Besøg gives her. Det 

 maa dog bemærkes, at jeg kun har til Hensigt at publicere et 

 Materiale, der forhaabentlig vil kunne benyttes af en eller anden. 



Høvblege (eller Høvdblege) er et skovløst Bakkeparti, der 



